=== 2005: År nul, puljevinder og oprykning ===
Overbygningsklubbens første officielle turneringskamp var en [[Jydsk Boldspil-Union|jysk]] serie 2 kamp, der blev spillet mod de sønderjyske lokalrivaler og oprykkere fra Skodborg Idrætsforening den [[2. april]] [[2005]] kl. 16:00 på hjemmebanen Løgumkloster Stadion i overværelse af over 300 tilskuere og blev vundet af den nye klub med slutcifrene 4–3 (efter 3–1 ved pausen).<ref name="fcsydvest.dk-senior-nyheder-id-66" /> Seriekampens første [[mål (sport)|scoring]] fandt sted efter 11 minutters spil, da FC Sydvest 05's offensive midtbanespiller Jannick Clausen, som havde moderklub i Løgumkloster, lavede fodboldsamarbejdets første scoring på et direkte [[hjørnespark]].<ref name="fcsydvest.dk-senior-nyheder-id-316" /><ref name="fcsydvest.dk-senior-nyheder-id-66" /> FC Sydvest 05's ynglingespillere, som sidenhen kom til at omfatte to ynglingehold, indledte, to timer inden kampstarten på 1. seniorspillernes sæsonpremiere, deres egen ungdomsturnering, herre ynglinge mesterrækken, med en kamp mod Kolding FC's ynglingehold på samme fodboldanlæg.<ref name="fcsydvest.dk-senior-nyheder-id-65" /><ref name="kiva.bellcom.dk-toender-saa-er-fodboldplanen-lagt" /> Med undtagelse af to nederlag mod henholdsvis [[Hviding Idrætsforening]] (fodboldafdelingen) i starten af fodboldsæsonen og mod [[Holsted forenede Boldklubber]] i efterårssæsonen, formåede 1. seniorholdet at sikre sig points i de restende seriekampe i 2005-sæsonen.<ref name="dbu.dk-poolid-15398" /><ref name="fcsydvest.dk-senior-nyheder-id-86" /> Førstepladsen i den første halvdel af sæsonen fik holdet med succes forsvaret, da efterårssæsonens 11 kampe var færdigspillet og man sikrede sig dermed direkte oprykning til Serie 1 under [[Jydsk Boldspil-Union]] i den kommende 2006-sæson.<ref name="dbu.dk-poolid-15398" /><ref name="kiva.bellcom.dk-toender-fc-sydvest-er-nu-i-serie-1" /> [[Publikum]]sgennemsnittet på [[hjemmebane]] lå i [[forår]]sturneringen på 170 tilskuere.<ref name="fcsydvest.dk-senior-nyheder-id-86" /> Jannick Clausen blev holdets topscorer i 2005-sæsonen med i alt 19 [[mål (sport)|mål]] efter at have deltaget i samtlige turneringskampe.<ref name="fcsydvest.dk-senior-nyheder-id-121" /> Som puljevinder kvalificerede fodboldfællesskabet sig automatisk til kampene om det jyske mesterskab (JM) for serie 2-mandskaber, hvor man skulle indtræde i kvartfinalerne. Klubbens første og eneste opgør blev tabt mod [[Stensballe Idræts-Klub|Stensballe IK]] den 30. oktober 2005 med cifrene 1–4 (1–2 ved pause med scoring af FC Sydvest 05-spilleren Jørgen Kristensen), på hjemmebanen i Bredebro.<ref name="Horsens-Folkeblad-e09d7dca" /><ref name="jv.dk-artikel-id-e04b24ec" />
Historie Foreninger Organisationer